recursal/SuperWikiNEXT-32B huggingface dataset:
निर्देशांक: 18°55′16″N 74°24′42″E﻿ / ﻿18.9212°N 74.4118°E﻿ / 18.9212; 74.4118
**रालेगन सिद्धि** (मराठी: राळेगण सिद्धी), भारत के पश्चिम में स्थित राज्य महाराष्ट्र के अहमदनगर जिले, की पारनेर तहसील में स्थित एक गांव है। यह पुणे से ८७ किलोमीटर की दूरी पर स्थित है। गांव का क्षेत्रफल ९८२.३१ हेक्टेयर है (१९९१)। पर्यावरण संरक्षण की दृष्टि से इसे एक आदर्श गांव माना जाता है। १९७५ के बाद से, गाँव में विख्यात सामाजिक कार्यकर्ता अन्ना हज़ारे के नेतृत्व में, मृदा अपरदन रोकने के लिए वृक्षारोपण और सीढ़ीदार खेतों में कृषि और वर्षा के पानी के संचय के लिए नहरों की खुदाई जैसे कार्यक्रमों को चलाया गया है। ऊर्जा के लिए गांव में सौर ऊर्जा, बायोगैस (जिसमें कुछ % सांप्रदायिक शौचालय से उत्पन्न होती है) और एक पवनचक्की का उपयोग किया जाता है।  इस परियोजना को १९७५ में शुरू किया गया था और अब यह ३६ साल पुरानी है। यह गांव ग्राम गणतंत्र का एक स्थायी निदर्श है। 

ऊर्जा के क्षेत्र में गैर परंपरागत ऊर्जा का उपयोग गांव की सबसे बड़ी उपलब्धि है। उदाहरण के लिए, गांव की सभी सड़कें सौर बत्ती द्वारा प्रकाशित होती हैं, जिनमें प्रत्येक बत्ती का अपना अलग सौर पटल है।इसी तर्ज पर उत्तर प्रदेश के जौनपुर जिले में मडियाहू तहसील के अंतर्गत हरिहरपुर गांव को मुंबई के वरिष्ठ पत्रकार विजय यादव स्मार्ट विलेज बनाने का संकल्प लेकर काम कर रहे है।

जलग्रहण क्षेत्र का विकास
------------------------

2016 में गांव सूखे, गरीबी और अवैध शराब के व्यापार से पीड़ित था। तटबंध की दीवार टूटी होने के कारण गांव के तालाब में पानी का संचय होना असंभव था। काम की शुरुआत अंत:स्रवण पोखर के निर्माण से हुई। अन्ना हज़ारे ने ग्रामीणों को तटबंध की मरम्मत करने में अपने श्रम का दान करने के लिए प्रोत्साहित किया। इस काम के पूरा होने के बाद, गर्मियों में नीचे के सात कुए लोगों की स्मृति में पहली बार पानी से भर गये।

आज गांव में वर्ष भर पानी रहता है, एक अनाज कोष, एक दूध कोष और एक स्कूल की स्थापना की गयी है। आज गाँव के सभी परिवार गरीबी रेखा से ऊपर हैं।

सन्दर्भ
-------

1. ↑  "Anna Hazare". rainwaterhavesting.org. मूल से 30 अगस्त 2011 को पुरालेखित. अभिगमन तिथि २००६-१२-१९.
2. ↑  "A model Indian village- Ralegaon Siddhi". मूल से 11 अक्तूबर 2006 को पुरालेखित. अभिगमन तिथि २००६-१०-३०.
3. ↑  "Ralegan Siddhi : A village Transformed". मूल से 28 सितंबर 2006 को पुरालेखित. अभिगमन तिथि २००६-१०-३०.
4. ↑  "Special Report - The Value of Natural Capital". World Bank. मूल से 24 जून 2006 को पुरालेखित. अभिगमन तिथि २००६-१०-३०.

बाहरी कड़ियाँ
-------------

* A model Indian village
* A successful case of participatory watershed management at Ralegan Siddhi Village in district Ahmadnagar, Maharastra, भारत
* Path finders - Anna Hazare
* World Bank Development Outreach
**राव गुजरमल सिंह** (1739-1750) राव नंदराम सिंह के पुत्र थे तथा चंद्रवंशी अहीर शासक थे। राव गुजरमल के बड़े भाई राव बाल किशन 24 फरवरी 1739 को करनाल युद्ध में नादिर शाह के विरुद्ध लड़ते हुये वीरगति को प्राप्त हुए, उनके बाद राव गुजरमल राजा बने। राव बाल किशन की वीरता और बहादुरी को देखते हुए नादिर शाह ने राव राज घराना को "राव बहादुर" का खिताब नवाजा। राव गुजरमल के समय पर अहीर परिवार की शक्ति चरम सीमा पर थी। उनकी जागीर में रेवाड़ी, झज्जर, दादरी, हांसी, हिसार, कनौद, व नारनौल आदि प्रमुख नगर शामिल थे। गुरावडा व गोकुल गढ़ के किले इसी काल की देन है। गोकुल सिक्का मुद्रा का प्रचालन इसी काल में किया गया। अपने पिता के नाम स्तूप व जलाशय का भी निर्माण गुजरमल ने करवाया था। उन्होंने मेरठ के ब्रहनपुर व मोरना तथा रेवाड़ी में रामगढ़, जैतपुर व श्रीनगर गाँवों की स्थापना की थी।

फर्रूखनगर का बलोच राजा व हाथी सिंह का वंशज घसेरा का बहादुर सिंह दोनों राव गुजरमल के कातर शत्रु थे। बहादुर सिंह, भरतपुर के जाट राजा सूरजमल से अलग होकर स्वतंत्र शासन कर रहा था। तब राव गुजरमल ने सूरजमल के साथ मिलकर उसे मुँहतोड़ जवाब दिया। गुजरमल का बहादुर सिंह के ससुर नीमराना के टोडरमल से भी मैत्रीपूर्ण सम्बंध था। सन् 1750 मे, टोडरमल ने राव गुजरमल को बहादुर सिंह के कहने पर आमंत्रित किया ओर धोखे से उनका वध कर दिया।

सन्दर्भ
-------

1. ↑
2. ↑  S. D. S. Yadava (2006). *Followers of Krishna: Yadavas of India*. Lancer Publishers. पृ॰ 51. आई॰ऍस॰बी॰ऍन॰ 9788170622161.
बर्लिंगटन हाउस स्थित रायल अकादमी
लंदन की **द रॉयल अकैडमी ऑव आर्ट्स** (The Royal Academy of Arts), जार्ज तृतीय के राजाश्रय में सन् 1768 में स्थापित हुई। इसके द्वारा समकालीन चित्रकारों की कलाकृतियों की प्रदर्शनियाँ प्रति वर्ष की जाती हैं। ललित कला का एक विद्यालय भी 2 जनवरी 1768 को इस संस्था द्वारा स्थापित किया गया। पहली बार महिला छात्राएँ 1860 में भरती की गईं। उनके द्वारा चित्रकला, शिल्पकला और स्थापत्य की उन्नति इस संस्था का प्रधान उद्देश्य था। पहली चित्रकला की प्रदर्शनी 26 अप्रैल 1768 को हुई। सर जाशुआ रेनॉल्ड्स इसके 1768 से 1792 ई. तक प्रथम अध्यक्ष (प्रेसिडेंट) थे। इस संस्था में 11,000 ग्रंथों का संग्रहालय है। इनमें कई ग्रंथ बहुत दुर्लभ हैं। इस संस्था द्वारा कई ट्रस्ट फंड चलाए जाते हैं, यथा दि टर्नर फंड, दि क्रेस्विक फंड, लैंडसियर फंड, आर्मिटेज फंड, एडवर्ड स्काट फंड। पहले यह संस्था सामरसेट हाउस में थी, बाद में नेशनल गैलरी में और अब 1869 ई. से वार्लिंग्टन हाउस में है। इस अकादमी के सदस्यों की संख्या चालीस होती है। अकादमी द्वारा कष्टपीड़ित कलाकारों को आर्थिक सहायता भी दी जाती है।

इन्हें भी देखें
---------------

* रायल सोसायटी

बाहरी कड़ियाँ
-------------

* Official website of the Royal Academy
* Official website of the Royal Academy Collection

श्रेनी:संस्थाएँ
**रोहिणी** अथवा **रोहिणी नदी** का उद्गम नेपाल के लुम्बिनी क्षेत्र के रूपनदेई और कपिलवस्तु जिलों में शिवालिक पर्वत की चौरिया पहाड़ियों से होता है और यह दक्षिण की ओर बहते हुए भातरीय राज्य उत्तर प्रदेश में प्रवेश करती है। गोरखपुर के पास यह राप्ती नदी में बायीं ओर से मिलती है जो इसके बाद गौरा बरहज में घाघरा में मिल जाती है तथा घाघरा बाद में गंगा में मिलती है।

कुछ बौद्ध लेखों के अनुसार शाक्यों का नगर *कपिलवत्थु* और कोलियों का नगर *कोलिय* इसी रोहिणी नदी के दो किनारों पर स्थित थे। दोनों नगरों के कृषक खेतों की सिंचाई हेतु इस नदी के पानी का इस्तेमाल करते थे। एक साल वर्षा कम होने के परिणामस्वरूप सूखा पड़ने और धान की फसल के सूखना शुरू हो जाने पर दोनों नगरों के लोगों ने इसे अपने खेतों की ओर मोड़ने की इच्छा की। कोलिय के निवासियों ने कहा कि चूँकि दोनों किनारों के लोगों के इस्तेमाल भर का पानी मौजूद नहीं उन्हें एक बार नदी का पूरा पानी अपने खेतों को मोड़ने से धान की फसल पकने तक जीवित रह सकती है। दूसरी ओर कपिलवस्तु के लोगों ने तर्क दिया कि इस तरह वे पानी से वंचित रह जायेंगे और निश्चय ही उनकी फसलें बर्बाद हो जाएँगी और उन्हें दूसरों से अन्न खरीदना पड़ेगा। उन्होंने कहा कि वे भोजन खरीदने के लिये अपनी संपत्ति और धन दूसरे किनारे के लोगों को व्यापर मूल्य केरूप में चुकाने के लिये तैयार नहीं हैं। दोनों तरफ के लोग पानी चाहते थे और उनके बीच आरोप-प्रत्यारोप और खराब भाषा के प्रयोग से काफ़ी दुर्भावना उत्पन्न हो गयी। जो झगड़ा किसानों के बिच आरंभ हुआ था अंततः मंत्रियों से होते हुए शासकों तक पहुँचा और दोनों ओर के लोग युद्ध के लिये तैयार हो गये।

बौद्ध परंपरा यह मानती है कि सिद्धार्थ गौतम ने कपिलवस्तु लौटने पर इस नदी को पर किया था।

२००७ - २००८ की बाढ़ के दौरान एक बाँध के टूट जाने से लगभग २८ - ३५ लोग बचाव दल कि एक नाव के डूब जाने से उत्तर प्रदेश के महाराजगंज जिले के हरखपुर गाँव में मारे गये थे। ३० लोगों की क्षमता वाली इस नाव पर लगभग ८५ - ९० लोग सवार थे जिनमें ज्यादातर औरतें और बच्चे थे।

संदर्भ
------

1. ↑  "Google maps view of River rohni". मूल से 27 मई 2014 को पुरालेखित. अभिगमन तिथि 21 मई 2015.
2. ↑  "CONFLICT WITH SAKYA SANGH". मूल से 23 अगस्त 2006 को पुरालेखित. अभिगमन तिथि 21 मई 2015.
3. ↑  Jayetilleke, Rohan L. (October 19, 2005). "Kapilavastu India – Nepal battle of sites". *Daily News*. मूल से 28 जनवरी 2010 को पुरालेखित. अभिगमन तिथि 2009-01-18.
4. ↑  "Boat capsizes, 35 feared drowned in UP". Asian News International. August 2, 2007. मूल से 27 अगस्त 2021 को पुरालेखित. अभिगमन तिथि 2009-01-18.
5. ↑  "Flood evacuees die in India storm". BBC News. August 1, 2007. मूल से 7 दिसंबर 2015 को पुरालेखित. अभिगमन तिथि 2009-01-18.
6. ↑  Banerjee, Biswajeet (August 1, 2007). "Boat accident kills 28 in India". Associated Press. मूल से 20 फ़रवरी 2012 को पुरालेखित. अभिगमन तिथि 2009-01-18.
**राजमाता कृष्णा कुमारी गर्ल्स पब्लिक स्कूल** जोधपुर में स्थित एक बोर्डिंग स्कूल है। इस स्कूल की स्थापना महाराजा गज सिंह ने 20 जुलाई 1992 को की थी और इसका नाम उनकी मां महारानी राजमाता कृष्णा कुमारी के नाम पर रखा गया था। 

जोधपुर की राजमाता कृष्णा कुमारी ने पश्चिमी राजस्थान में लड़कियों के लिए एक अंग्रेजी माध्यम स्कूल स्थापित करने की मांग की। उनके बेटे महाराजा गज सिंह ने 1992 की गर्मियों में अपनी निजी संपत्ति का एक हिस्सा दान करके राजमाता कृष्णा कुमारी गर्ल्स पब्लिक स्कूल की स्थापना की, जिसे अन्य भवनों के साथ सरेश कोठी और बिचली कोठी के नाम से जाना जाता है। यह स्कूल रायका बाग, जोधपुर में स्थित है और 5.0 एकड़ (20,000 मी2) में फैली हुईं है। ।

स्कूल केवल 60 लड़कियों के साथ एक आवासीय-सह-दिन आवासीय प्राथमिक विद्यालय के रूप में स्थापित किया गया था। श्रीमती। ज्योत्सना बराड़ इसकी संस्थापक प्राचार्य थीं और वर्तमान प्राचार्या श्रीमती. नीरा सिंह. स्कूल अब 1500 से अधिक छात्रों के साथ एक वरिष्ठ माध्यमिक विद्यालय में विकसित हो गया है। सह-शिक्षा सुविधा कक्षा V तक मौजूद है।  स्कूल केंद्रीय माध्यमिक शिक्षा बोर्ड ( CBSE ) पाठ्यक्रम का अनुसरण करता है।  स्कूल के पूर्व छात्रों को आर्केशियन कहा जाता है।

चार घरों - श्री अंबिका हाउस, श्री भवानी हाउस, श्री दुर्गा हाउस और श्री शक्ति हाउस का नाम हिंदू देवी -देवताओं के नाम पर रखा गया है, जो राक्षसों के विनाश के लिए प्रसिद्ध हैं। प्रत्येक सदन का नेतृत्व दो छात्र अधिकारी करते हैं - एक गृह कप्तान और एक उप कप्तान। खेल के अलावा, इन घरों में नृत्य, संगीत, वाद-विवाद, प्रश्नोत्तरी, नाटक, भाषण (हिंदी / अंग्रेजी), गृह विज्ञान, कला और शिल्प, सुई के काम और ललित कला जैसे विभिन्न विषयों में नियमित रूप से प्रतियोगिताएं होती हैं।

खेल और पाठ्येतर गतिविधियाँ
--------------------------

छात्र टेनिस, वॉलीबॉल, बास्केटबॉल, बैडमिंटन, हैंडबॉल, एथलेटिक्स, लयबद्ध जिमनास्टिक और स्केटिंग जैसी खेल गतिविधियों की एक विस्तृत श्रृंखला में भाग लेते हैं और विभिन्न सीबीएसई क्लस्टर, जिला, क्षेत्रीय, राज्य और राष्ट्रीय टूर्नामेंट में प्रतिनिधित्व करते हैं। 

1. ↑  "Home". *rkkgps.com*.
2. ↑  "Home". *rkkgps.com*.
3. ↑  "Home". *rkkgps.com*.
4. ↑  "Home". *rkkgps.com*.
5. ↑  "Home". *rkkgps.com*.
6. ↑  "Home". *rkkgps.com*.
**रोहित रॉय** एक भारतीय फ़िल्म अभिनेता हैं। यह कई धारावाहिकों में भी कार्य कर चुके हैं।

निजी जीवन
---------

रोहित रॉय एक बंगाली है और इन्होंने अपना बचपन अहमदाबाद, गुजरात में बिताया था। वे अहमदाबाद के सेंट ज़ेवियर स्कूल और सेंट ज़ेवियर कॉलेज में पढ़ाई किए थे। यह व्यापारी ब्रोथिंद्रनाथ और डॉली बोस रॉय के छोटे पुत्र हैं। इनके बड़े भाई, रॉनित रॉय को भी फिल्मों और धारावाहिकों के अभिनेता के रूप में जाना जाता है। इन्होंने अभिनेत्री मानसी जोशी रॉय से शादी की और इन दोनों की एक बेटी, कियारा है। यह गुजराती भी अच्छी तरह बोल लेते हैं। टीवी अभिनेता रोनित रॉय ने न केवल टेलीविजन पर बल्कि बड़े पर्दे पर भी उत्कृष्ट प्रदर्शन किया है।

धारावाहिक
---------

* पीटरसन हिल (2015) - किशोरी लाल चड्डा
* हिटलर दीदी (2013) - कबीर चौधरी
* सजदा तेरे प्यार में (2012) - महेंद्र प्रताप
* स्वाभिमान (1997)- ऋषभ

* अपार्टमेंट - करन मल्होत्रा
* शूट आउट एट लोखंडवाला

सन्दर्भ
-------

1. ↑  "SAB TV gets a new station of joy - Peterson Hill SAB TV gets a new station of joy - Peterson Hill". टाइम्स ऑफ इंडिया. मूल से 13 सितंबर 2017 को पुरालेखित. अभिगमन तिथि 25 January 2015.

बाहरी कड़ियाँ
-------------

* रोहित रॉय का जालस्थल
**पण्डित राजवीर शास्त्री** (४ अप्रैल १९३७ -- ) संस्कृत के विद्वान, अध्यापक, साहित्यकार तथा आर्यसमाज के कार्यकर्ता थे। मनुस्मृति में किए गये प्रक्षेपों पर अनुसन्धान करके उन्होने 'विशुद्ध मनुस्मृति' नामक ग्रन्थ सम्पादित किया। आप 'दयाननद-सन्देश' पत्र का अनेक वर्षों तक अवैतनिक सम्पादक रहे।

जीवन परिचय
----------

पण्डित राजवीर शास्त्री का जन्म गाजियाबाद के फैजलगढ़ में हुआ था। उनके पिता का नाम शिवचरणदास था। ग्राम में पराथमिक शिक्षा के पश्चात आपका आचार्य-पर्यन्त अध्ययन गुरुकुल झझर में हुआ। पंजाब विश्वविद्यालय चंडीगढ़ से विशारद, शास्त्री, आचार्य की परीक्षा उत्तीर्ण कीं। मेरठ विश्वविद्यालय से मध्यमा (संस्कृत) की परीक्षा उत्तीर्ण की।

कछ समय तक गुरुकुल जजर में अध्यापक के रूप में अध्यापन करने के पश्चात दिल्ली-प्रशासन के अधीन, सन १९९८ तक संस्कृत-अध्यापन कार्य किया। सेवा कार्य में रहते हुए व्यक्तिगत रूप में विद्यार्थियों को व्याकरण-महाभाष्य आदि का अध्यापन किया।

कन्या गुरुकुल नरेला तथा गुरुकुल गौतमनगर (दिलली) में व्याकरण आदि का अध्यापन करते रहे। इसके अतिरिक्त विभिन्न समाजों, संस्थाओं में वैदिक सिद्धान्तों का व्याख्यानों व लेखन के माधयम से प्रचार किया। आर्ष-साहित्य-प्रचार ट्रस्ट दिल्ली के ग्रन्थ लेखन, सम्पादन व संशोधन के कार्यों में आपका विशेष सहयोग पराप्त होता रहा है, जिसके फलस्वरूप अनेक महत्वपूर्ण ग्रन्थ परकाश में आ सके हैं।

ग्रन्थ रचना
-----------

आपके लिखे प्रमुख ग्रन्थ हैं-

दयानन्द वैदिक कोष
योगदर्शन व्यासभाष्य
उपनिषदभाष्य (ईश, केन, कठ)
विशौद्ध मनुस्मृति
षड्दर्शन-पदानुक्रमणिका आदि।

आपने वेदार्थ कल्पद्रुम, संस्कारभास्कर, योगमीमांसा, उपदेश मंजरी, आर्याभिविनय, अष्टाध्यायी भाष्य (चतुर्थ अध्याय), दयाननद सन्देश के अनेक विशेषांक आदि का कुशलता से सम्प्पादन किया है। आप आर्ष-साहित्य-प्रचार ट्रस्ट के प्रधान भी रहे।

सम्मान
------

आपके लेखनकार्यों की उतकृष्टता के कारण आर्य समाज सान्ताक्रुज मुम्बई ने वेद-वेदांग पुरस्कार से सम्मानित किया। इसी परकार आर्यप्रतिनिधि सभा गाजियाबाद, सार्वदेशिक आर्य परतिनिधि सभा दिल्ली, आर्ययसमाज नयाबांस दिल्ली, विक्रमप्रतिष्ठान अमेरिका, संस्कृत-अकादमी दिल्ली आदि ने सम्मानित किया।

बाहरी कड़ियाँ
-------------

* ‘आर्यसमाज की महान विभूति **पं. राजवीर शास्त्री** की साहित्य साधना’
* ‘मनुस्मृति का सर्वग्राह्य शुद्ध स्वरूप’
**मैदान-ए-जंग** 1995 में बनी हिन्दी भाषा की फिल्म है। इसे के सी बोकाड़िया. द्वारा निर्देशित किया गया है। धर्मेंद्र, अक्षय कुमार और करिश्मा कपूर मुख्य कलाकार हैं। अन्य कलाकारों में अमरीश पुरी, मनोज कुमार (अपनी आखिरी फिल्म में), जयाप्रदा, गुलशन ग्रोवर, कादर ख़ान, शक्ति कपूर, मुकेश खन्ना और दीना पाठक शामिल हैं।

संक्षेप
-------

दाता गुरु (अमरीश पुरी) एक गांव का अमीर, शक्तिशाली और प्रभावशाली मुखिया है। वह सभी ग्रामीणों और उनकी संपत्तियों का मालिक है और उनका नियंत्रण करता है। कोई भी जो उसके खिलाफ आवाज उठाने की हिम्मत करता है उसे उसके कर्मचारी शंकर (धर्मेंद्र) और उसका बेटा गुमान (गुलशन ग्रोवर) द्वारा कुचल दिया जाता है।

करन (अक्षय कुमार) दाता गुरु का सबसे बड़ा पुत्र हैं, जो अपनी शिक्षा पूरी करने के बाद गांव वापस आता है। वह शंकर की बहन तुलसी (करिश्मा कपूर) से प्यार करता है। इस बीच शंकर गुमान से दाता गुरु की विधवा बहू लक्ष्मी (जया प्रदा) को बचाता है, जो उससे बलात्कार करने की कोशिश करता है। जब दाता गुरु जानता है कि शंकर ने लक्ष्मी का अपहरण कर लिया है और उससे शादी की है, वह शंकर को मरा हुआ देखना चाहता है। दाता गुरु शंकर के खिलाफ करन को उत्तेजित करता है। वह ग्रामीणों की पानी की आपूर्ति में कटौती करने की धमकी देता अगर वे शंकर को उसके हवाले नहीं करते। 

करन जीवा (दीना पाठक) से पूरी सच्चाई जानता है। वह दत्ता गुरु के खिलाफ शंकर की मदद करने का फैसला करता है।

मुख्य कलाकार
------------

* धर्मेन्द्र - शंकर
* अक्षय कुमार - करन सिंह
* करिश्मा कपूर - तुलसी
* जयाप्रदा - लक्ष्मी
* गुलशन ग्रोवर - गुमान सिंह
* अमरीश पुरी - ठाकुर रणवीर सिंह 'दाता गुरू'
* मनोज कुमार - मास्टर दीनानाथ
* मुकेश खन्ना - पुलिस इंस्पेकटर
* शक्ति कपूर - बनारसी
* कादर ख़ान - मगनलाल
* गुफी पेंटल - मामा जी
* दीना पाठक - बुआजी
* वैष्णवी -

संगीत
-----

सभी बप्पी लहरी द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "तीतर बोले" | कासिफ | ईला अरुण, गुरदास मान | 6:47 |
| 2. | "कोई हाल मस्त कोई चाल" | गुलशन बावरा | विनोद राठोड़, महेन्द्र कपूर | 6:42 |
| 3. | "शाम ढल रही तेरी याद" | के. के. वर्मा | सपना मुखर्जी, कुमार सानु | 4:51 |
| 4. | "क्या बात है तू" | माया गोविंद | अलका याज्ञिक, कुमार सानु | 4:55 |
| 5. | "लो फागुन ऋतु आ गयी" | माया गोविंद | उदित नारायण, विनोद राठोड़, साधना सरगम | 6:49 |

बाहरी कड़ियाँ
-------------

* *मैदान-ए-जंग*  इंटरनेट मूवी डेटाबेस पर
रेती ( File ) एक ऐसा औजार है जो कि किसी भी Workpiece से अतिरिक्त मटेरियल हटाने के काम आता है. किसी भी Workpiece से मटेरियल हटाने के लिए उसके ऊपर रेती को घिसाया जाता है. और अतिरिक्त मटेरियल को Workpiece से हटाया जाता है.रेती फिटर का एक मुख्य औजार होता है. लकड़ी का काम करने वाले और धातु का काम करने वाले और इससे संबंधित कोई भी दूसरा काम करने वाले व्यक्ति इसका इस्तेमाल करते हैं.

  

अगर आप Iti से डिप्लोमा कर रहे हैं तो आप को रेती के बारे में जानकारी होना बहुत ही जरूरी है. और अगर आप फिटर ट्रेड से अपनी ITI कर रहे हैं तो आपको इससे संबंधित ज्यादा से ज्यादा जानकारी पढ़ने चाहिए. इस पोस्ट में हम आपको रेती से संबंधित पूरी जानकारी देने वाले हैं. रेती क्या है इसका इस्तेमाल कहां होता है और रेती कितने प्रकार की होती है यह सब जानकारी नीचे विस्तारपूर्वक बताएं गई है.

रेती के भाग
रेती दिखने में आपको एक साधारण औजार लगती है लेकिन इसके कई भाग होते हैं. रेती हाई कार्बन स्टील से बनी होती हैं. और इसे Hardened तथा Tempered किया जाता है ताकि यह और मजबूत बन सके. लेकिन इसका Tang भाग कठोर नहीं किया जाता इसे हैंडल डालने के लिए नरम छोड़ दिया जाता है.

  

Handle : हैंडल का इस्तेमाल रेती को पकड़ने के लिए किया जाता है और प्लास्टिक या लकड़ी का बना होता है
Ferrule: हैंडल को फटने से बचाने के लिए उसके आगे एक धातु का छल्ला लगा दिया जाता है. जिसे फैरुल कहते हैं
Tang : यह रेती का वह भाग है जिस पर हैंडल को चढ़ाया जाता है. यह पूरी रेती का नर्म भाग होता है .
Shoulder : यह रेती का वह भाग होता है जो की टैंग और बॉडी को आपस में जोड़ता है .
Heel : यह रेती का वह भाग है जन्हा पर दांते नहीं कटे होते .
Face : यह रेती का मुख्य भाग है जन्हा दांते होते है
Tip Or Point : यह रेती का अंतिम सिरा होता है जो की ज्यादातर टेपर होता है .
रेती कितने प्रकार की होती है
रेती क्या इस्तेमाल लकड़ी का काम करने वाले और धातु का काम करने वाले व्यक्ति करते हैं. लेकिन हर एक धातु को अलग अलग तरीके से घिसाया जाता है और उसे किसी वस्तु का रुप दिया जाता है. इसीलिए रेती कई प्रकार की बनाई जाती है ताकि हर एक वस्तु को आसानी से बनाया जा सके. रेती आकार के अनुसार, लंबाई के अनुसार, कट के अनुसार और ग्रेड के अनुसार बनाया जाता है लेकिन इनके आगे भी रेती कई प्रकार की होती है.

File के निम्न मुख्य भाग संक्षिप्त रूप से

1. Handle 2. Tang 3. Ferrale 4. Shoulder 5. Heel 6. Edge 7. Side 8. Tip or Point

1. ↑  www.rexgin.in
**राजर्षि उदय प्रताप सिंह** (३ सितम्बर १८५० - १९१३) भिनगा के राजा थे। वे महान परोपकारी व्यक्ति थे। वाराणसी स्थित उदय प्रताप कॉलेज उनके द्वारा स्थापित हुआ था। 

उदय प्रताप कालेज की स्थापना के अलावा भिनगा राज अनाथालय, कमच्छा महेन्द्रवी छात्रावास (काशी हिन्दू विश्वविद्यालय), दण्डीस्वामी मठ वाराणसी का निर्माण भी राजर्षि जी ने ही करवाया था। आचार्य महावीरप्रसाद द्विवेदी ने अपनी पुस्तक में लिखा है कि बनारस मे एक ऐसा भिनगाराज अनाथालय है जो विना जाति-धर्म पूछे सबको शरण देता है और सबकी सेवा करता है। काश हर राजघराना योग्य व्यक्ति ऐसा कार्य कर पाता?

राजर्षि ने रामकृष्ण मिशन की स्थापना में भी मदद की। बताया जाता है कि स्वामी विवेकानन्द से उनकी बनारस में ही मुलाकात हुई थी।

परिवार एवं शिक्षा
-----------------

उदय प्रताप सिंह की शिक्षा लखनऊ के कोर्ट ऑफ वार्ड्स इन्स्टिट्यूट में हुई। अपने पिता राजा कृष्णदत सिंह की मृत्यु के बाद सन १८६२ में उदय प्रताप सिंह भिनगा के राजा बने।

कार्य
-----

१९०९ में उन्होने बनारस में "हेवेट क्षत्रिय हाई स्कूल" की स्थापना की जो सम्प्रति उदय प्रताप कॉलेज के नाम से प्रसिद्ध है। वाराणसी में उन्होने उदय प्रताप पब्लिक स्कूल भी बनवाया। वाराणसी के कमच्छा में उन्होने भिनगा राज्य अनाथालय भी बनवाया। इसके अलावा उन्होने एक लाख तेइस हजार रूपए दान देकर एक स्थायी फण्ड का निर्माण किया जिससे इसके खर्चों की पूर्ति होती रहे। अनेकों सामाजिक संस्थाओं को उन्होने लाखों रूपए का दान दिया जिनमें किंग जॉर्ज मेडिकल कॉलेज, लखनऊ, मूलगन्ध कुटी बिहार सारनाथ, कल्विन तालुकेदार कॉलेज लखनऊ, हिन्दी प्रचारिणी सभा, आदि प्रमुख हैं। उन्होने कई स्थायी फण्डों का भी निर्माण किया जिनके ब्याज से छात्रों को छात्रवृत्ति दी जाती थी।

वे अखिल भारतीय क्षत्रिय महासभा के संस्थापकों में से एक थे। इसकी स्थापना के लिए उन्होने ३५००० रूपए प्रदान किया। वे शिक्षा आयोग (Education Commission) के सलाहकार भी थे। १८६६ में वे संघ लोक सेवा आयोग के सदस्य बनाए गए थे। शिक्षा में उनके उल्लेखनीय योगदान के चलते उन्हें कलकता विश्वविद्यालय और इलाहाबाद विश्वविद्यालय का फेलो बनाया गया था।

लेखन
----

वे लेखक भी थे। 

* A history of the Bhinga Raj Family (1883)
* Democracy not suited to India (1888)
* The decay of the landed Aristocracy in India (1892)
* Memorandum on the education of the sons of Landlords (1882)
* Minute on the Law of Sedition in India (1892)
* The Russul Question (1893)
* Views and Observations (1907)

सन्दर्भ
-------

1. ↑  "Udai Pratap Autonomous College". मूल से 26 अप्रैल 2021 को पुरालेखित. अभिगमन तिथि 26 अप्रैल 2021.
2. ↑  "Bhinga". मूल से 14 अगस्त 2018 को पुरालेखित. अभिगमन तिथि 26 अप्रैल 2021.

इन्हें भी देखें
---------------

* उदय प्रताप कॉलेज, वाराणसी
* अखिल भारतीय क्षत्रिय महासभा
* भिनगा
**रने देकार्त** (René Descartes) एक फ्रांसीसी दार्शनिक, गणितज्ञ, वैज्ञानिक और कैथोलिक थे जिन्होंने वैश्‍लेषिक ज्यामिति का आविष्कार करके ज्यामिति और बीजगणित के पहले के भिन्न क्षेत्रों को जोड़ा। उन्होंने अपने कामकाजी जीवन का एक बड़ा भाग डच गणराज्य में बिताया, शुरू में नासाउ के मौरिस की डच सेना, ऑरेंज के राजकुमार और संयुक्त प्रांत के स्टाठउडर की सेवा की। डच स्वर्ण युग के सबसे उल्लेखनीय बौद्धिक आंकड़ों में से एक, डेसकार्टेस को व्यापक रूप से आधुनिक दर्शन के संस्थापकों में से एक माना जाता है।

परिचय
-----

उनका जन्म ३१ मार्च ई. को हेग में हुआ था। २१ वर्ष की आयु में शिक्षा समाप्त कर ये ओरेंज के राजकुमार मोरिस की सेना में भर्ती हो गए। यहाँ पर प्राप्त अवकाश को ये गणित के अध्ययन में व्यतीत किया करते हैं। इन्होंने कई युद्धों में भी भाग लिया। सेवॉय के ड्यूक के साथ हुए युद्ध में प्रदर्शित वीरता के कारण इनका लेफ्टिनेंट जनरल की उपाधि प्रदान की गई, परंतु इन्होंने उसे स्वीकार नहीं किया और पेरिस में तीन वर्ष तक शांतिपूर्वक दर्शनशास्त्र की साधना करते रहे। प्रकृति के भेदों की गणित के नियमों से तुलना करने पर इन्होंने आशा प्रकट की कि दोनों के रहस्यों का ज्ञान एक ही प्रकार से किया जा सकता है। इस भाँति इन्होंने तत्वज्ञान में 'कार्तेज़ियनवाद' का आविष्कार किया।

गणित को इनकी सर्वोत्तम देन है वैश्लेषिक ज्यामिति। १६३७ ई. में प्रकाशित इनके "दिस्कूर द ला मेतौद्' (Discours de la Methode) में ज्यामिति पर भी १०६ पृष्ठ का एक निबंध था। इन्होंने समीकरण सिद्धांत के कुछ नियमों का भी अविष्कार किया, जिनमें "चिन्हों का नियम' अत्यंत प्रसिद्ध है। ११ फ़रवरी १६५० को इनकी मृत्यु हो गई।

इन्हें भी देखें
---------------

चिन्तये अतोऽस्मि

सन्दर्भ
-------

1. ↑  Russell Shorto (2008). "Descartes' Bones". Doubleday. पृ॰ 218. मूल से 26 अगस्त 2011 को पुरालेखित. अभिगमन तिथि 15 जून 2020. see also The Louvre, Atlas Database
2. ↑  "René Descartes". Newadvent.org. मूल से 24 अप्रैल 2011 को पुरालेखित. अभिगमन तिथि 30 May 2012. ...preferred to avoid all collision with ecclesiastical authority.

सन्दर्भ ग्रन्थ
--------------

* सी. ऐडम एवं पी. टैनरि : अय्ब्र दे देकार्त, १३ खंड, पैरिस, १८९७-१९११।

बाहरी कड़ियाँ
-------------

* रेने डिस्कार्ट्स

|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 41838958
* एल॰सी॰सी॰एन॰: n79061201
* आई॰एस॰एन॰आई: 0000 0001 2129 6144
* जी॰एन॰डी॰: 118524844
* सेलाइबर: 183696
* ट्रोव:
* एस॰यू॰डी॰ओ॰सी॰: 027287165
* बी॰एन॰एफ॰: cb11899775j (आँकड़े)
* बी॰पी॰एन॰: 59351556
* BIBSYS: 90060650
* यू॰एल॰ए॰एन॰: 500223252
* म्यूज़िकब्रैन्ज़: 05099e0b-bbb1-4aca-97b8-7eca9fbae68a
* एम॰जी॰पी॰: 125358
* एन॰एल॰ए॰: 35035074
* एन॰डी॰एल॰: 00437738
* एन॰के॰सी॰: jn19990001725
* The SBN id CFIV009080 is not valid.
* बी॰एन॰ई॰: XX990358
* CiNii: DA00162931
* आर॰के॰डी॰: 435090

 |
काराकोरम राजमार्ग से मुज़ताग़ अता का नज़ारा
इस नक़्शे में मुज़ताग़ अता संख्यांक ४३ है (बाएँ, ऊपर की तरफ़​)
**मुज़ताग़ अता** या **मुज़ताग़ाता** (उइग़ुर: مۇز تاغ ئاتا‎, अंग्रेज़ी: Muztagh Ata) तिब्बत के पठार के उत्तरी छोर की पहाड़ियों का दूसरा सबसे ऊँचा पर्वत है। इसकी ऊँचाई ७,५४६ मीटर है और उइग़ुर भाषा में इसके नाम 'मुज़' (बर्फ़), 'ताग़' (पर्वत) और 'अता' (पिता) जोड़कर बना है, यानि इसका पूरा मतलब 'पिता बर्फ़-पर्वत' है। मुज़ताग़ अता को कभी-कभी कुनलुन शान पर्वत-शृंखला का हिस्सा माना जाता है हालांकि भौगोलिक दृष्टि से यह पामीर पर्वतों के ज़्यादा समीप है। अपनी पश्चिमी मुख की आसान ढलान और शिनजियांग के शुष्क वातावरण की वजह से यह विश्व के ७,००० मीटर से ऊँचे पहाड़ों में चढ़ने में सबसे आसान वालों में से एक माना जाता है। यह कोंगुर ताग़ से ज़रा दक्षिण में है, जो कुनलुन शान का सबसे ऊँचा पहाड़ है। क्योंकि कभी-कभी यह विवाद का विषय होता है कि कोंगुर ताग़ और मुज़ताग़ अता कुनलुन शृंखला में गिने जाने चाहिए कि नहीं इसलिए अक्सर ७,१६७ मीटर ऊँचा कुनलुन देवी पर्वत को ही कुनलुन शान का सबसे ऊंचा पर्वत कहा जाता है।

नाम का उच्चारण
--------------

*मुज़ताग़ अता* के नाम में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

इन्हें भी देखें
---------------

* कोंगुर ताग़
* कुनलुन शान
* पामीर पर्वत
* शिनजियांग प्रान्त

सन्दर्भ
-------

1. ↑  Footprint Tibet Handbook Archived 2016-06-04 at the Wayback Machine, Gyurme Dorje, Footprint Travel Guides, 1999, ISBN 978-1-900949-33-0, *... The Kunlun mountains forming Tibet's northem frontier extend 2000 kilometres ... Mount Kongur (7719 metres) and Mount Muztagh Ata (7546 metres) ...*
**वरुण-पार वस्तुएँ** (व॰पा॰व॰, अंग्रेज़ी: Trans-Neptunian objects, ट्रांस-नॅप्ट्यूनियन ऑब्जेक्ट्स) सौर मण्डल की ऐसी खगोलीय वस्तुएँ हैं जो वरुण (नॅप्ट्यून) की कक्षा से बाहर सूरज की परिक्रमा करती हैं। यह वस्तुएँ तीन क्षेत्रों में पायी जाती हैं - काइपर घेरा, बिखरा चक्र और और्ट बादल। सब से पहली खोजी गयी वरुण-पार वस्तु यम (प्लूटो) था जो १९३० में पाया गया। उसके बाद ४८ वर्ष तक कोई अन्य वरुण-पार वस्तु नहीं मिली। १९७८ में जाकर यम का उपग्रह शैरन मिला और फिर १९९२ के बाद से हज़ार से ज़्यादा वस्तुएँ मिल चुकी हैं।

परिभाषा
-------

सौर मंडल का कोई भी हीन ग्रह जिसकी सूरज की परिक्रमा की कक्षा की सूरज से औसत दूरी वरुण (नेप्ट्यून) की कक्षा की औसत दूरी (अर्ध दीर्घ अक्ष, semi-major axis) से अधिक (यानि ३० खगोलीय इकाईयाँ से अधिक) हो उसे वरुण-पार वस्तु कहा जाता है। १२ ऐसे हीन ग्रह ज्ञात हैं। अगर किसी ऐसी वस्तु का अर्ध दीर्घ अक्ष १५० ख॰इ॰ से भी अधिक और उसका अपसौर (perihelion) ३० ख॰इ॰ से अधिक हो तो उसे **चरम वरुण-पार वस्तु** (extreme trans-Neptunian object) कहते हैं।

इन्हें भी देखें
---------------

* काइपर घेरा
* बिखरा चक्र
* और्ट बादल
* सौर मण्डल

सन्दर्भ
-------

1. ↑  C. de la Fuente Marcos; R. de la Fuente Marcos (September 1, 2014). "Extreme trans-Neptunian objects and the Kozai mechanism: signalling the presence of trans-Plutonian planets". *Monthly Notices of the Royal Astronomical Society*. **443** (1): L59–L63. arXiv:1406.0715. डीओआइ:10.1093/mnrasl/slu084. बिबकोड:2014MNRAS.443L..59D.

| द • वा • बसौर मण्डल |
| --- |
|  |
| **सूर्य** · बुध · शुक्र · पृथ्वी · मंगल · *सीरीस* · बृहस्पति · शनि · अरुण · वरुण · यम · *हउमेया* · *माकेमाके* · *एरिस* |
| **ग्रह** · **बौना ग्रह** · **उपग्रह** - चन्द्रमा · मंगल के उपग्रह · क्षुद्रग्रह · बृहस्पति के उपग्रह · शनि के उपग्रह · अरुण के उपग्रह · वरुण के उपग्रह · यम के उपग्रह · *एरिस* के उपग्रह |
| **छोटी वस्तुएँ**:   उल्का · क्षुद्रग्रह (क्षुद्रग्रह घेरा‎) · किन्नर · वरुण-पार वस्तुएँ (काइपर घेरा‎/बिखरा चक्र) · धूमकेतु (और्ट बादल) |
वरैन्जियाई व्यापार मार्ग - वोल्गा व्यापार मार्ग (लाल रंग), यूनान के साथ व्यापार मार्ग (जामुनी रंग) और अन्य मार्ग (नारंगी)
**वरैंजियाई** या **वारयागी** (रूसी: варяги, अंग्रेज़ी: Varangians या Varyags) पूर्वी स्लाव लोगों और यूनानियों द्वारा उन वाइकिंग लोगों के लिए इस्तेमाल होने वाला एक नाम था जिन्होंने 9वीं से 11वीं सदी ईसवी तक मध्यकालीन कीवयाई रूस राज्य पर राज किया और जिनसे बीज़ान्टिन सल्तनत का वरैन्जियाई दस्ता बना हुआ था। 12वीं सदी में लिखे गए प्रमुख वृत्तांत नामक इतिहास-गाथा में दर्ज है कि वरैन्जियाईयों का एक गुट रूरिक (Rurik, Рюрик) नामक शासक के नेतृत्व में 862 ईसवी में नोवगोरोद क्षेत्र में आकर बस गया। 882 में रूरिक के सम्बन्धी ओलेग (Oleg, Олег) ने कीव पर चढ़ाई करी और क़ब्ज़ा कर के उसे कीवयाई रूस का आधार बनाया। इस राज्य पर बाद में रूरिक के वंशजों ने शासन किया और यही रूस, बेलारूस और युक्रेन का ऐतिहासिक आधार माना जाता है।

इन्हें भी देखें
---------------

* कीवयाई रूस
* पूर्वी स्लाव लोग
* वाइकिंग

सन्दर्भ
-------

1. ↑  "Varangian Archived 2018-06-12 at the Wayback Machine," Online Etymology Dictionary
2. ↑  "संग्रहीत प्रति". मूल से 17 अक्तूबर 2014 को पुरालेखित. अभिगमन तिथि 20 नवंबर 2012.
3. ↑  "संग्रहीत प्रति". मूल से 11 जुलाई 2018 को पुरालेखित. अभिगमन तिथि 20 नवंबर 2012.
4. ↑  "संग्रहीत प्रति". मूल से 12 जून 2018 को पुरालेखित. अभिगमन तिथि 20 नवंबर 2012.
5. ↑  Atlas of Russia and the Soviet Union, R. R. Milner-Gulland, Phaidon, Page 36, ISBN 0-7148-2549-2
| * दे
* वा
* सं
नागार्जुन की कृतियाँ |
| --- |
| कविता संग्रह | अपने खेत में, युगधारा, सतरंगे पंखों वाली, तालाब की मछलियाँ, खिचड़ी विपल्व देखा हमने, हज़ार-हज़ार बाहों वाली, पुरानी जूतियों का कोरस, तुमने कहा था, आखिर ऐसा क्या कह दिया मैंने, इस गुबार की छाया में, ओम मंत्र, भूल जाओ पुराने सपने, रत्नगर्भ। |
| उपन्यास | रतिनाथ की चाची, बलचनमा, बाबा बटेसरनाथ, नयी पौध, वरुण के बेटे, दुखमोचन, उग्रतारा, कुंभीपाक, पारो, आसमान में चाँद तारे। |
| व्यंग्य | अभिनंदन |
| निबंध संग्रह | अन्न हीनम क्रियानाम |
| बाल साहित्य | कथा मंजरी भाग-१, कथा मंजरी भाग-२, मर्यादा पुरुषोत्तम, विद्यापति की कहानियाँ |
| अन्य भाषाओं में | मैथिली में- पत्रहीन नग्न गाछ (कविता संग्रह), हीरक जयंती (उपन्यास)। बांग्ला में-मैं मिलिट्री का पुराना घोड़ा (हिन्दी अनुवाद) |
| संकलित | नागार्जुन रचना संचयन, नागार्जुन का गद्य साहित्य |

सुविख्यात प्रगतिशील कवि-कथाकार नागार्जुन का यह बहुचर्चित उपन्यास बड़े-बड़े गढ़ों-पोखरों पर निर्भर मछुआरों की कठिन जीवन-स्थितियों को अनेकानेक उन्तरंग विवरणों सहित उकेरता है। लगता है, लेखक बरसों उन्हीं के बीच रहा है-वह उनकी तमाम अच्छाइयों-बुराइयों से गहरे परिचित है और उनके स्वभाव-अभाव को भी भली-भाँति पहचानता है। तभी तो वह खुरखुन और उसके परिवार को केन्द्र में रखते हुए भी मछुंआरा बस्ती मलाही-गोंढियारी के कितने ही स्त्री-पुरुषों को हमारे अनुभव का स्थायी हिस्सा बना देता है। फिर चाहे वह पोखरों पर काबिज शोषक शक्तियों के विरुद्ध खुरखुन की अगुवाई में चलनेवाला संघर्ष हो अथवा मधुरी-मंगल के बीच मछलियों-सा तैरता और महकता प्यार। अजूबा नहीं कि कहीं हम स्वयं को खुरखुन की स्थिति में पाते हैं तो कहीं मधुरी-मंगल की दशा में।

वस्तुतः नागार्जुन अपने कथा-परिवेश को कहकर नहीं, रचकर उजागर करते हैं। एक पूरी धरती, एक पूरा परिवेश और फिर शब्दांकुरों की शक्ल में विकसित होती हुई कथा। इस सन्दर्भ में उनका यह उपन्यास एक अप्रतिम स्थान रखता है।
लैंगिक असमानता का तात्पर्य लैंगिक आधार पर महिलाओं के साथ भेदभाव से है। परंपरागत रूप से समाज में महिलाओं को कमज़ोर वर्ग के रूप में देखा जाता रहा है। वे घर और समाज दोनों जगहों पर शोषण, अपमान और भेद-भाव से पीड़ित होती हैं। महिलाओं के खिलाफ भेदभाव दुनिया में लगभग हर जगह प्रचलित है - इसके प्रकार और तीव्रता में अंतर देखे गए हैं।

स्वरूप
------

प्रत्येक बच्चे का अधिकार है कि उसकी क्षमता के विकास का पूरा मौका मिले। लेकिन लैंगिक असमानता की कुरीति की वजह से वह ठीक से फल फूल नहीं पते है साथ हैं। भारत और कई अन्य देशों में में लड़कियों और लड़कों के बीच न केवल उनके घरों और समुदायों में बल्कि हर जगह लिंग असमानता दिखाई देती है। पाठ्यपुस्तकों, फिल्मों, मीडिया आदि सभी जगह उनके साथ लिंग के आधार पर भेदभाव किया जाता है। यही नहीं अनकी देखभाल करने वाले पुरुषों और महिलाओं के साथ भी भेदभाव किया जाता है। जीवन के अवसरों की प्राप्ती में भी यही असमानता देखी गई है।

वर्तमान आंकड़े
--------------

विश्व आर्थिक मंच ने पंद्रहवीं वैश्विक लैंगिक असमानता सूचकांक 2021 की रिपोर्ट जारी की है। इसमें एक सौ छप्पन देशों में पुरुषों की तुलना में महिलाओं की आर्थिक सहभागिता, शिक्षा और स्वास्थ्य जैसी बुनियादी जरूरतों तक उनकी पहुंच और राजनीतिक सशक्तिकरण जैसे मुख्य संकेतकों व लैंगिक भेदभाव को कम करने की दिशा में उठाए जा रहे कदमों का जिक्र किया गया था। रिपोर्ट बताती है कि इस सूचकांक में आइसलैंड, फ़िनलैंड, नार्वे, न्यूज़ीलैंड और स्वीडन शीर्ष पांच देशों में शामिल हैं, जबकि लैंगिक समानता के मामले में यमन, इराक और पाकिस्तान सबसे फिसड्डी देश साबित हुए। हालांकि यह रिपोर्ट भारत के संदर्भ में भी लैंगिक समानता की तस्वीर कोई अच्छी नहीं है। इस सूचकांक में भारत पिछले साल के मुकाबले अट्ठाईस पायदान फिसल कर एक सौ चालीसवें स्थान पर पहुंच गया है। गौरतलब है कि वर्ष 2020 में लैंगिक समानता के मामले में भारत एक सौ तिरपन देशों की सूची में एक सौ बारहवें स्थान पर था। इससे पहले वर्ष 2006 में जब पहली बार यह रिपोर्ट जारी की गई थी, तब इस सूचकांक में भारत अनठानबेवें स्थान पर था। जाहिर है, लैंगिक समानता के मामले में पिछले डेढ़ दशक में भारत की स्थिति लगातार खराब होती गई है। राजनीतिक क्षेत्र में स्त्री-पुरुष समानता के मामले में भारत का स्थान इक्यावनवां है। इस संदर्भ में विश्व आर्थिक मंच का कहना है कि राजनीतिक क्षेत्र में लैंगिक समानता स्थापित करने में भारत को अभी एक सदी से ज्यादा वक्त लग जाएगा। पुरुषों और महिलाओं की समान भागीदारी सुनिश्चित करके ही राष्ट्र के सर्वांगीण विकास का लक्ष्य प्राप्त किया जा सकता है। विश्व आर्थिक मंच की रिपोर्ट के मुताबिक भारत में लैंगिक असमानता अभी तिरसठ फीसद से ज्यादा है। लैंगिक असमानता न केवल महिलाओं के विकास में बाधा पहुंचाती है, बल्कि राष्ट्र के आर्थिक और सामाजिक विकास को भी प्रभावित करती है। स्त्रियों को समाज में उचित स्थान न मिले तो एक देश पिछड़ेपन का शिकार हो सकता है। लैंगिक समानता आज भी वैश्विक समाज के लिए एक चुनौती बनी हुई है।

इन्हें भी देखें
---------------

* भारत में लैंगिक असमानता

सन्दर्भ
-------

1. ↑  लैंगिक असमानता: कारण और समाधान
2. ↑  लैंगिक समानता
3. ↑  लैंगिक समानता
4. ↑  रवांडा दुनिया का पहला देश है, जिसकी संसद में चौंसठ फीसदी महिलाएं हैं। इसके बरक्स भारतीय संसद में महिलाओं की राजनीतिक भागीदारी देखें तो वह केवल 14.4 फीसद है। संसद में महिलाओं के लिए 33 फीसदी आरक्षण का बिल अभी भी अधर में लटका हुआ है।
**रावण** (अनुवाद ईविल)(अंग्रेजी:Raavan (2022 film)) 2022 में निर्मित भारतीय बंगाली भाषा की विजिलेंट एक्शन थ्रिलर फिल्म है। एमएन राज द्वारा लिखित और निर्देशित इस फिल्म का निर्माण जीत्ज़ फिल्मवर्क्स के बैनर तले जीत, गोपाल मदनानी और अमित जुमरानी द्वारा किया गया। इसमें जीत, लाहोमा भट्टाचार्य और तनुश्री चक्रवर्ती हैं।

रावण फिल्म का विस्तार
---------------------

रावण एक महंगी फिल्म है। यह फिल्म परिष्कृत एक्शन दृश्य, मेकअप, सौंदर्यशास्त्र और गीत अनुक्रम दर्शाते हैं। लेकिन यह फिल्म कमज़ोर दिल वालों के लिए नहीं है। यह उस तरह की बेरोक टोक हिंसा को बढावा देता है, जो दक्षिण की ब्लॉकबस्टर फिल्मों में देखने को मिलती है।
इसमें उड़ने वाली कारें, रोमांचक पीछा और फुल-ऑन एक्शन है। हालाँकि इसमें एक विश्वसनीय कहानीकार और संवाद लेखक की कमी है, जो इस यात्रा को थोड़ा और मनोरंजक बना सकते थे।
फिल्म खत्म होने के बाद भी एक संवाद बार-बार दोहराया जा सकता है: "रावण खोमा कोरे दिते शुरू कोरले रामायण अबर नोटुन कोरे लिखते होबे (यदि रावण क्षमा का अभ्यास करना शुरू कर देता है, तो रामायण को फिर से लिखना होगा)।"

प्रमुखअभिनेता
-------------

* जीत प्रोफेसर राम मुखर्जी/रावण के रूप में
* लाहोमा भट्टाचार्य राय के रूप में, राम का छात्र प्रेमी बन गया
* तनुश्री चक्रवर्ती एसीपी सुमैया जहां के रूप में
* बिश्वनाथ बसु इंस्पेक्टर चुलबुल पांडे के रूप में
* शताफ फिगार संयुक्त आयुक्त राजीव शर्मा के रूप में, मुख्य प्रतिद्वंद्वी
* आलोक जैन ओम दमानी के रूप में
* राणा मित्रा विधायक अमर चौधरी के रूप में
* जैक भट्टाचार्य सुधीर दत्ता के रूप में
* खराज मुखर्जी विनोद घोषाल, कॉलेज प्रिंसिपल के रूप में
* सोमनाथ कर खालिद असलम के रूप में
* अरिंदम गांगुली राम के पिता के रूप में
* नानक मदनानी

उत्पादन
-------

फर्स्ट-लुक पोस्टर दशहरा पर जारी किया गया था।

रिलीज़
------

फ़िल्म 29 अप्रैल, 2022 को नाटकीय रूप से रिलीज़ हुई थी।

साउंडट्रैक
----------

फिल्म का संगीत सावी ने तैयार किया है और गीत प्रोसेन, बुद्धादित्य मुखर्जी और रितम सेन ने लिखा है।

सन्दर्भ
-------

1. ↑
2. ↑  "Jeet starts shooting for his next 'Raavan' - Times of India". *The Times of India*.
3. ↑  "লাল চোখে কুটিল হাসি, 'রাবণ'-এর চরিত্রে চমকে দিলেন অভিনেতা জিৎ".
4. ↑  "Don release date: When and where to watch Sivakarthikeyan, Priyanka Mohan's super hit film online". *OTTPlay*.
5. ↑  "লহমার পাশে জিৎ". *Zee24Ghanta.com* (Bengali में).
**लैंटर्न पर्व** या **स्प्रिंग लैंटर्न फेस्टिवल** एक चीनी त्यौहार है जिसे लूनिसोलर चीनी कैलेंडर में पहले महीने के पंद्रहवें दिन मनाया जाता है। आमतौर पर ग्रेगोरियन कैलेंडर पर फरवरी या मार्च की शुरुआत में आता है, यह पारंपरिक चीनी नववर्ष समारोह के अंतिम दिन को चिह्नित करता है। पश्चिमी हान राजवंश (206 ई.पू.-25) के समय में यह बहुत महत्वपूर्ण त्योहार बन गया था। लालटेन महोत्सव के दौरान, बच्चे रात को पेपर लालटेन (पारंपरिक चीनी: 猜燈謎; सरलीकृत चीनी: 猜灯谜; पिनयिन: cāidēngmí; Jyutping: caai1 dang1 mai4) लेकर बाहर जाते हैं उसपर पर पहेलियों को हल करते हैं।प्राचीन काल में, लालटेन काफी सरल थे। आधुनिक समय में, लालटेन को कई जटिल डिजाइनों से अलंकृत किया गया है। उदाहरण के लिए, लालटेन अब अक्सर जानवरों के आकार में बनाया जाता है। अच्छे भाग्य के प्रतीक वाले लालटेन हमेशा लाल होते हैं।

यह त्यौहार चीनी कैलेंडर के उपोसथा दिन के रूप में मनाया जाता है। हमें मध्य शरद ऋतु समारोह में और इस पर्व में भ्रमित नहीं होना चाहिए; इसे कभी-कभी सिंगापुर और मलेशिया जैसे स्थानों में "लालटेन महोत्सव" के रूप में भी जाना जाता है। लैंटर्न फेस्टिवल पश्चिमी देशों में भी लोकप्रिय हो गया है, जैसे: संयुक्त राज्य अमेरिका में कई स्थानों पर आयोजित जल लालटेन महोत्सव। और लंदन में, जादुई लालटेन महोत्सव वार्षिक रूप से आयोजित किया जाता है।

मूल किंवदंतियाँ
---------------

विभिन्न देशों में नाम
---------------------

प्रेम को पाना
-------------

### तांगयुआन या युआनक्सियाओ

### 6 वीं शताब्दी और उसके बाद

### उत्सव समारोह

इन्हें भी देखें
---------------

बाहरी कड़ियाँ
-------------

सन्दर्भ
-------
**रीति पाठक** (जन्म 1 जुलाई 1977) मध्य प्रदेश के सीधी से भारत में संसद के निचले सदन के सदस्य हैं जो भारतीय जनता पार्टी के हैं । वह पहली बार 2014 के लोकसभा चुनावों में मध्य प्रदेश की सीधी सीट से भारतीय जनता पार्टी के उम्मीदवार के रूप में चुने गए थे, और कांग्रेस उम्मीदवार को 1,08,046 वोटों के अंतर से हराकर सीट जीती थी। वह 2019 में 17 वीं लोक सभा के लिए फिर से चुनी गईं। उन्होंने कांग्रेस प्रत्याशी श्री अजय सिंह को 2,86,524 मतों के अंतर से हराकर सीधी सीट जीती।

प्रारंभिक जीवन, शिक्षा और व्यक्तिगत जीवन
----------------------------------------

रीति पाठक (जन्म रिती पांडे) का जन्म 1 जुलाई 1977 को मध्य प्रदेश के जिला सीधी (वर्तमान जिला सिंगरौली, मध्य प्रदेश) के ग्राम खटखरी में हुआ था। श्यामा पांडे (होममेकर) और श्री रामकरन देव पांडे (वकील)। 

उसे रीवा लाया गया। उन्होंने इतिहास और हिंदी साहित्य में स्नातक की डिग्री (बीए) की और उसके बाद इतिहास में मास्टर डिग्री (गर्ल्स डिग्री कॉलेज, रीवा से) किया। फिर उसने एलएलबी (द बैचलर ऑफ लॉज़) में स्नातक की पढ़ाई पूरी की। 

स्कूल और कॉलेज में रहते हुए भी वह सह-पाठयक्रम गतिविधियों में सक्रिय थी और अपने स्नातक स्तर के तीनों एनसीसी प्रमाणपत्रों को पूरा किया। वह 1994-95 में जीडीसी में संयुक्त सचिव थीं 

वर्ष 1997 में, उन्होंने श्री रजनीश पाठक से शादी की। 

* अवधेश प्रताप सिंह विश्वविद्यालय से एमए, 1999 में रीवा,
* 2002 में अवधेश प्रताप सिंह विश्वविद्यालय रीवा से एलएल बी

सामाजिक कार्य और राजनीति
------------------------

अपने परिवार से प्रेरणा और समर्थन के साथ, उन्होंने अपने गृह निर्वाचन क्षेत्र में महिलाओं के लिए सामाजिक कार्य शुरू किए। जब वह जिला पंचायत अध्‍यक्ष, सीधी के लिए चुनाव लड़ीं और जीतीं तो उन्हें राजनीति से परिचित कराया गया। 2014 में, उन्होंने मध्य प्रदेश के निर्वाचन क्षेत्र सीधी से चुनाव लड़ा और 1,08,046 मतों के अंतर से जीत हासिल की। वह 2019 में लोक सभा के लिए फिर से चुनी गईं। वह वर्तमान में 17 वीं लोकसभा के सदस्य हैं।

संभाले गए पद
------------

* सदस्य, कोयला और इस्पात पर स्थायी समिति (1 सितंबर 2014 - 25 मई 2019)
* सदस्य, परामर्शदात्री समिति, ग्रामीण विकास मंत्रालय, पंचायती राज और पेयजल स्वच्छता। (1 सितंबर 2014 - 25 मार्च 2018)
* सदस्य, महिला सशक्तिकरण समिति (5 फरवरी 2015 - 25 मई 2019)
* सदस्य, लोक लेखा समिति (1 मई 2016 - 25 मई 2019)
* जिला पंचायत अध्‍यक्ष, 2010 से 2014

संदर्भ
------

1. ↑  "Congress demolished in MP, BJP wins 27 out of 29 seats". मूल से 18 अगस्त 2019 को पुरालेखित. अभिगमन तिथि 2 जून 2020.
2. ↑  "Sidhi Election Result, BJP wins 28 out of 29 seats in MP". मूल से 14 जुलाई 2019 को पुरालेखित. अभिगमन तिथि 2 जून 2020.
3. ↑  "Educational Info Of Riti Pathak". मूल से 1 अक्तूबर 2019 को पुरालेखित. अभिगमन तिथि 2 जून 2020.
4. ↑  "Details of Riti Pathak". मूल से 14 सितंबर 2019 को पुरालेखित. अभिगमन तिथि 2 जून 2020.

बाहरी कड़ियाँ
-------------

* आधिकारिक जालस्थल
**रीम अलसादी** ( अरबी ) एक इराकी - ब्रिटिश फैशन डिजाइनर है। वह लंदन और टोक्यो दोनों में आधारित है, और जापान में बहुत लोकप्रिय है,  जिसकी शैली को *" ब्रिटिश पंक और पुनर्नवीनीकरण सामग्री के* रूप में वर्णित किया *गया है, जिसे स्वैच्छिक और स्वैच्छिक विक्टोरियन-प्रेरित कपड़े में ढाला गया है"* ।

शुरुआती ज़िंदगी और पेशा
-----------------------

इराक और अरब मूल में जन्मी  रीम की परवरिश लंदन , इंग्लैंड , में हुई  और सोलह साल की उम्र में, वह केंट में करेन मिलन के लिए काम किया था । 

अलसादी को लंदन कॉलेज ऑफ फैशन और सेंट्रल सेंट मार्टिंस कॉलेज ऑफ आर्ट एंड डिज़ाइन में स्वीकार किया गया और 21 साल की उम्र तक उसने अपना पहला लेबल और एक 1,000 वर्ग फुट (93 मी2) स्टूडियो प्रदर्शित किया। 

अपने करियर की शुरुआत में रीम ने नॉटिंग हिल में विंटेज कपड़ों की रेंज बेची थी। उसका स्टाल पोर्टोबेलो रोड बाजार में था, जहाँ वह अपने परिधानों की प्रैक्टिस करती थी, जो क्लासिक टुकड़ों को प्रदर्शित करती थी और इस तरह परिधानों की अपील को और बढ़ा देती थी, जो कि पुराने फैशन के संग्रहकर्ताओं से अधिक थी। रीम अपनी बेतहाशा उदार शैली के लिए प्रसिद्ध है जिसने एक बढ़ती हुई भूमिगत प्रतिष्ठा को संयुक्त किया। उसने कई ब्रिटिश डिजाइनरों जैसे कि जॉन रिचमंड , रॉबर्ट कैरी-विलियम्स और स्टेला मेकार्टनी के साथ काम किया है , जिन्होंने अपनी सभी सेवाओं को छोड़ दिया है, जिसके कारण अत्यधिक सफल परामर्श हुए हैं। 

2003 में, उसने अपनी खुद की विंटेज शॉप खोली,  और 2005 के बाद से टोक्यो फैशन वीक के हिस्से के रूप में हाराजुकू में डिपार्टमेंटल स्टोर लाफोरेट के साथ सहयोग किया। 

2007 में, उन्होंने लंदन फैशन वीक के क्षेत्र में एक *खूबसूरत* शो के रूप में प्रवेश किया, जिसका नाम ऑन/ऑफ़ था। 

उसने हाल ही में जापान फैशन वीक में सर्वश्रेष्ठ शो के लिए एक पुरस्कार जीता, जहां उसने हाल ही में अपनी रेडी-टू-वियर लाइन लॉन्च की, जो गलेसी व्हाइट का एक अनूठा संग्रह है।

उल्लेख। उद्धरण
--------------

* *"कपड़े के लिए मेरा आकर्षण तब शुरू हुआ जब मैं एक किशोरी थी।* *मुझे लंदन में सेंट मार्टिन्स स्कूल ऑफ आर्ट में एक जगह देने की पेशकश की गई थी, लेकिन इसके बजाय मैंने खुद को पैटर्न काटने और क्षतिग्रस्त विंटेज टुकड़ों को अलग करके उन्हें फिर से एक साथ सिलाई करने के लिए सिखाने का विकल्प चुना।* *समय में, मैं अपने स्टाल पर अपने स्वयं के अनुकूलित विंटेज टुकड़े बेचना शुरू कर दूंगा।* *आखिरकार डिजाइनरों ने मेरे काम में गहरी दिलचस्पी लेना शुरू कर दिया। "*

संदर्भ
------

1. 1 2 3  "Reem Alasadi:A Fine Vintage". ameliasmagazine.com. मूल से June 5, 2009 को पुरालेखित. अभिगमन तिथि 2009-06-28.
2. 1 2  "JAPAN FASHION WEEK Focus on: Reem Alasadi". japantimes.co.jp. मूल से 7 जून 2011 को पुरालेखित. अभिगमन तिथि 21 मार्च 2019.
3. ↑  "बबल एन 'स्क्वीक - रीम अलसाडी-फॉल 2009 आरटीडब्ल्यू". मूल से 9 जुलाई 2010 को पुरालेखित. अभिगमन तिथि 21 मार्च 2019.
4. ↑  "संग्रहीत प्रति". मूल से 9 जुलाई 2010 को पुरालेखित. अभिगमन तिथि 21 मार्च 2019.

बाहरी कड़ियाँ
-------------

* आधिकारिक साइट
मेजर **रामास्वामी परमेश्वरन**, (13 सितंबर 1946, मुंबई - 25 नवंबर 1987, श्रीलंका) भारतीय सेना के एक अधिकारी थे जिन्होंने श्रीलंका सिविल वॉर के दौरान अपनी बहादुरी के लिए मरणोपरांत भारत का सर्वोच्च सैन्य अलंकरण परमवीर चक्र प्राप्त किया। मेजर परमेश्वरन को 16 जनवरी 1972 को लघु सेवा आयोग द्वारा सेना की 15 बटालियन महार रेजिमेंट में सम्मिलित किया गया था।

जीवन परिचय
----------

मेजर रामास्वामी परमेश्वरन का जन्म 13 सितम्बर 1946 में बम्बई में हुआ था। सेना में अधिकारी के रूप में वह महार रेजिमेंट में 16 जनवरी, 1972 को आए थे। उन्होंने मिजोरम तथा त्रिपुरा में युद्ध में भाग लिया था। वह अपने स्वभाव में अनुशासन तथा सहनशीलता के कारण बहुत लोकप्रिय अधिकारी थे और उन्हें उनके साथी 'पेरी साहब' कहा करते थे।

सैन्य जीवन तथा सर्वोच्च बलिदान
------------------------------

भारत की सेनाओं ने हमेशा युद्ध के लिए हथियार नहीं उठाए बल्कि ऐसा भी मौका आया, जब उसकी भूमिका विश्व स्तर पर शांति बनाए रखने की रही। श्रीलंका में ऐसे ही उदाहरण के साथ भारत का नाम जुड़ा हुआ है। विस्तृत इतिहास के बीच एक प्रसंग ऑपरेशन पवन का है, जो 1987 से 1990 तक श्रीलंका में चला, जिसमें भारतीय सेना के वीर मेजर रामास्वामी परमेश्वरन ने शांति विरोधी तत्वों के हाथों अपने प्राण गँवाए और इसके लिए उन्हें भारत सरकार द्वारा परमवीर चक्र प्रदान किया गया।

25 नवंबर 1987 को भारतीय शांति रक्षा सेना (IPKF) के तहत तैनात मेजर रामास्वामी परमेश्वरन जब श्रीलंका में रात में देर से सर्च ऑपरेशन से लौट रहे थे, तो उनकी टुकड़ी पर आतंकवादियों के एक समूह ने हमला किया था। हाजिर जवाबी के साथ, उन्होंने आतंकवादियों को पीछे से घेर लिया और उन्हें पूरी तरह से आश्चर्यचकित करते हुए हमला कर दिया। हाथ से हाथ के मुकाबले के दौरान एक आतंकवादी ने उनकी छाती में गोली मार दी। मेजर परमेश्वरन ने आतंकवादी से उनकी राइफल छीन ली और उन्हें मार डाला। गंभीर रूप से घायल होने के बावजूद उन्होंने आखिरी सांस तक अपने सैनिकों का हौसला बढ़ाना जारी रखा। इस झड़प में पांच आतंकवादी मारे गए और तीन राइफलें और दो रॉकेट लांचर बरामद किए।

सम्मान
------

मेजर रामास्वामी परमेश्वरन को उनके बहादुरी भरे देश सेवा के कार्य के लिए भारत सरकार द्वारा वर्ष 1988 में उन्हें मरणोपरांत परमवीर चक्र से सम्मानित किया गया जो 25 नवम्बर 1987 से प्रभावी हुआ।

| * दे
* वा
* सं
भारत परमवीर चक्र भारत |
| --- |
| प्राप्तकर्ता | 
* सोमनाथ शर्मा (1947)
* यदुनाथ सिंह (1948)
* राम राघोबा राणे (1948)
* पीरू सिंह (1948)
* करम सिंह (1948)
* गुरबचन सिंह सलारिया (1961)
* धनसिंह थापा (1962)
* जोगिंदर सिंह (1962)
* शैतान सिंह (1962)
* अब्दुल हमीद (1965)
* ए॰ बी॰ तारापोर (1965)
* अलबर्ट एक्का (1971)
* निर्मलजीत सिंह सेखों (1971)
* अरुण खेतरपाल (1971)
* होशियार सिंह (1971)
* बाना सिंह (1987)
* रामास्वामी परमेश्वरन (1987)
* मनोज कुमार पांडेय (1999)
* योगेन्द्र सिंह यादव (1999)
* संजय कुमार (1999)
* विक्रम बत्रा (1999)

 |    |
| डिजाइनर | 
* सावित्री बाई खानोलकर

 |
महाभारत के वन पर्व में **रामोपाख्यान** नाम से राम की कथा आयी है।

कथा
---

जब दुष्ट रावण के अत्याचारों से धरा काँपने लगी तो ऋषि और सिद्धगण ब्रह्माजी के पास पहुँचे। अग्निदेव ने ब्रह्माजी से कहा कि आपके वरदान से ही रावण अवध्य हुआ है और अब सम्पूर्ण जगत को त्रास दे रहा है। अतः अब आप ही इस दुष्ट से हमारी रक्षा कीजिए। तब ब्रह्माजी ने उन्हें सांत्वना प्रदान करते हुए कहा कि उनके अनुरोध पर विष्णु भगवान श्रीराम रूप में भूतल पर अवतार लेंगे और वे ही रावण का संहार करेंगे। 

उसके बाद ब्रह्मा जी ने देवराज इन्द्र को समस्त देवताओं के संग मिलकर पृथ्वी पर जन्म लेने का आदेश देते हुए कहा कि तुम सब वानरों और रीछों की स्त्रियों से ऐसे वीर पुत्रों को उत्पन्न करो, जो इच्छाधारी और शक्तिशाली हों तथा भगवान श्रीराम की सहायता कर सकें। तब सभी देवता, गंधर्व और नाग अपने-अपने अंश से पृथ्वी पर जन्म लेने के संबंध में विचार-विमर्श करने लगे। उसी समय सभी देवताओं के सामने ही ब्रह्माजी ने दुन्दुभी नाम की एक गंधर्व स्त्री को बुलाया और उसे देवताओं का कार्य सिद्ध करने के लिए पृथ्वी पर जाने की आज्ञा दी।

सन्दर्भ
-------

बाहरी कड़ियाँ
-------------

* रामोपाख्यान
रावत सीनियर सेकेंडरी विद्यालय का परिसर
**रावत सीनियर सेकेंडरी स्कूल** **विवेक विहार,** **रावत बाल निकेतन** जो कि 1983 में स्थापित हुआ की विस्तृत शाखा है। यह रावत एजुकेशनल ग्रुप की एक प्रारंभिक शाखा है।

*एक परिचय*
----------

रावत सीनियर सेकेंडरी स्कूल रावत एजुकेशनल ग्रुप की एक संस्थापक शाखा है। गत 34 वर्षो से हिंदी माध्यम विद्यालयों में इसने एक विशेष पहचान बनाई है। यह राजस्थान माध्यमिक शिक्षा बोर्ड द्वारा मान्यता प्राप्त है।

*इतिहास*
--------

रावत सीनियर सेकेंडरी स्कूल, विवेक विहार की स्थापना सन 1983 में चेयरमैन श्री बी.एस. रावत द्वारा की गयी। उनके कुशल मार्गदर्शन द्वारा प्रतिवर्ष मेरिट लाने वाला यह मुख्य हिन्दी माध्यम स्कूल बन गया है। विद्यालय में विज्ञानं, वाणिज्य एवं कला संकायों की शिक्षा दी जाती है। वर्तमान में विद्यालय में लगभग 2200 विद्यार्थी अध्ययनरत है। संस्कार युक्त शिक्षा प्रदान करने के साथ-साथ विद्यार्थियों का सर्वोन्मुख विकास करना विद्यालय का मुख्या उद्देश्य है। विद्यालय द्वारा सर्वाधिक गार्गी पुरुस्कार प्राप्त किए जा चुके है। संगीत, नृत्य एवं खेलो में भी विभिन्न अन्तर्विद्यालयी, अन्तर्राज्यीय स्तर की प्रतियोगिताओ में भाग ;लेकर विद्यार्थियों ने अपने हुनर का परिचय दिया है।   विद्यार्थियों की अन्तर्निहित क्षमताओं के विकास हेतु अनुभवी एवं प्रशिक्षित प्रशिक्षिकों की नियुक्ति की जाती है।

*विद्यालय परिसर*
----------------

विद्यालय परिसर सम्पूर्ण सुविधाओं से युक्त है जिसमे अध्ययन हेतु समुचित कक्षाएँ, प्रयोगशालाएँ, पुस्तकालय, कंप्यूटर प्रयोगशाला, संगीत कक्ष, नृत्य कक्ष इत्यादि सम्मिलित है। विद्यालय का सम्पूर्ण वातावरण विद्यार्थियों के समुचित अध्ययन के उपयुक्त है।

*सह-शैक्षणिक गतिविधियाँ*
------------------------

विद्यार्थियों के व्यक्तित्व के समुचित विकास के लिए विद्यालय द्वारा समय-समय पर संगीत, नृत्य, कला एवं खेल संबंधी गतिविधियों का आयोजन किया जाता है। विभिन्न प्रतिस्पर्धाओ को आयोजित करने का उद्देश्य विद्यार्थियों में आत्म विश्वास का निर्माण एवं उन्हें जीवन में आगे बढ़ने के लिए एक रंगमंच उपलब्ध कराना है। विद्यार्थियों द्वारा ऐतिहासिक स्थलों पर किए जाने वाले सांस्कृतिक कार्यक्रम उनमे भारतीय सभ्यता एवं संस्कृति के प्रति आदर भाव उत्पन्न करते हैं। अतः विद्यार्थियों को ऐसे कार्यक्रमों में भाग लेने के लिए प्रोत्साहित करना उनमे संस्कारो की स्थापना करने की दिशा में लिया जाने वाला एक प्रयास

*स्थान*
-------

विवेक विहार, न्यू सांगानेर रोड, सोडाला, जयपुर, राजस्थान
**रेंगा** (連歌) सर्वप्रथम जापान में प्रयुक्त श्रृंखला-बद्ध काव्य की एक पुरानी विधा है। मान्योशू के अनुसार हिन्दी हाइकुकारों के लिए यह एक ऐतिहासिक तथ्य है कि "हाइकु" रेेंगा की प्रारंभिक तीन पंंक्तियाँ हैैं । भारत में रेेंगा विधा का विशुुद्ध प्रयोग विश्व के प्रथम रेंगा संग्रह "कस्तूरी की तलाश" में सम्मिलित रेेंगा रचनाओं से पहले नहीं हुआ है। उल्लेखनीय है कि इस संकलन में 66 कवियों द्वारा रचित 100 रेंगाओं को संकलित किया गया है । जापान में **रेंगा** का प्रथम चरण "होक्कु" कहलाया और स्वतंत्र अभ्यास का विषय भी बना। कालांतर में रेंगा के बन्धन से मुक्त हो कर यह हाइकु के नाम से अपने आप में पूर्ण कविता के रूप में स्वीकृत और प्रतिष्ठित हुआ है। 

प्रो. सत्यभूषण वर्मा जी के मतानुसार "हेइआन युग में कविता-रचना अभिजात वर्ग की सांस्कृतिक अभिरुचि का विषय बन चुका था। आशु-कविता-प्रतियोगिताओं में प्रायः एक व्यक्ति पूर्वांश की तीन पंक्तियों की रचना करके उत्तरांश की रचना दूसरे के लिए छोड़ देता था। इस प्रकार दो अथवा दो से अधिक व्यक्ति मिलकर कविता की रचना करने लगे जिससे रेंगा अथवा श्रृंखलित पद्य की परंपरा का विकास हुआ ।"

सन्दर्भ
-------

1. ↑   जापानी हाइकु और आधुनिक हिन्दी कविता (शोध-प्रबंध : प्रो. सत्यभूषण वर्मा) डायमंड पब्लिकेशन नई दिल्ली, प्रकाशन वर्ष-1983, पृष्ठ क्र. 08